Diari Oficial de la Generalitat Valenciana


Sumari del DOGV 4431, del 03-02-2003 (2003/699)

Informació pública del programa per a l'actuació aïllada de la parcel·la identificada amb els números de policia 7, 9 i 11 del carrer de Garrigues, i 31 i 35 del carrer del Músic Peydró, de València.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4431

Data del DOGV
:   03-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/699


Organisme emissor
:   Almiq, SL

Tipus de document
:   Anunci

Informació pública del programa per a l'actuació aïllada de la parcel·la identificada amb els números de policia 7, 9 i 11 del carrer de Garrigues, i 31 i 35 del carrer del Músic Peydró, de València. [2003/F699]
  
Primer. L'entitat mercantil Almiq, SL, ha formulat el programa per al desenvolupament d'una actuació aïllada per a urbanització i edificació de la parcel·la identificada amb els números de policia 7, 9 i 11 del carrer de Garrigues, i 31 i 35 del carrer del Músic Peydró, que inclou avantprojecte d'urbanització i avantprojecte d'edificació, a l'empara del que s'establix en l'article 48, en relació amb l'article 98, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. En aplicació del que s'establix en l'article 48.1.C), en relació amb l'article 46.3, ambdós de la llei esmentada, es procedix a remetre comunicació a titulars cadastrals de les finques incloses en l'àmbit de l'actuació aïllada, i se sotmet el programa esmentat amb tota la documentació unida a informació pública pel termini de 20 dies hàbils comptats a partir del següent dia a la publicació d'este anunci en el Diari Oficial de la Generalitat Valenciana.
  
Tercer. L'alternativa tècnica, juntament amb l'avantprojecte d'urbanització i l'avantprojecte d'edificació, units, es troben depositats a la corporació municipal de València. Així mateix, l'alternativa tècnica exposada al públic es troba protocol·litzada i depositada a la notaria de Manuel A. Rueda Pérez, situada al carrer de Roger de Llúria, número 28, de València.
  
Quart. Dins del termini de 20 dies comptats des de la publicació del present anunci en el Diari Oficial de la Generalitat Valenciana, i una vegada avisats tots els titulars cadastrals de la possibilitat de presentar alternatives tècniques, qualsevol dels ara avisats podrà comparéixer a la notaria esmentada, en dies hàbils en horari de 10.00 a 13.00 hores, per a obtindre, a càrrec seu, còpia total o parcial de l'acta de protocol·lització dels documents esmentats o sol·licitar que se li exhibisca esta. La dita documentació, juntament amb l'expedient administratiu, podrà ser així mateix objecte de consulta a l'Ajuntament de València (edifici de l'avinguda d'Aragó, número 47, 4a planta), en horari d'atenció al públic.
  
Cinqué. Així mateix, dins del termini esmentat, es podran presentar davant de l'Ajuntament de València tant al·legacions com alternatives tècniques que pretenguen competir amb la que s'exposa ara al públic, i vençut este, durant els cinc dies següents, podran així mateix formalitzar-se proposicions juridicoeconòmiques per a executar qualsevol de les alternatives tècniques. L'obertura de les proposicions juridicoeconòmiques presentades serà el següent dia hàbil a la finalització d'este últim termini, tret que tal dia siga dissabte, cas en què es produirà el següent dia hàbil, tot això en els termes i les condicions que exigix la Llei Reguladora de l'Activitat Urbanística.
  
Sisé. A l'efecte de complir el que s'establix en l'article 59.4 de la Llei de 26 de novembre de 1992, este anunci es dirigix a aquell titular cadastral la identitat del qual no consta en la relació emesa pel Centre de Gestió Cadastral, i que és el següent:
  
Número: 1.
  
Referència cadastral: 5624102.
  
Nom: desconegut.
  
Situació: Garrigues, núm. 9, baix.
  
Seté. El que s'ha esmentat anteriorment es publica amb la finalitat de complir el que s'establix en l'article 48.1.C) esmentat, en relació amb l'article 46, ambdós de la Llei Reguladora de l'Activitat Urbanística.